රත්නපුර සිට වේවැල්වත්ත පාරේ මල්වල හංදිය පසුකොට ගල්බොඩ ප්‍රදේශයට ළංවත්ම නුගේපොළ හන්දිය ආසන්නයේ හපුගස්තැන්න වතුයාය දක්නට ලැබේ. එතැනින් දෙපොනකන්දට දිවෙන ඉතාමත් පටු හා දැඩි වංගු සහිත කිලෝමීටර් 12ක පමණ මාර්ගයේ දෙපොනකන්දටම යායුතු විය. මාතර, හම්බන්තොට, මහනුවර, පුත්තලම, නුවරඑළිය, මාතලේ හා කොළොම්තොටෙන් පැමිණි සියලුම තරුණ තරුණියෝ කතිකා කරගත් වෙලාවට අනුව දෙපොනකන්දට පැමිණ සිටියහ. දෙපොනකන්ද ග්‍රාමයේ සිට නැවතත් කි.මී. 2ක දුරක් ගෙවමින් අප මුක්කුවත්ත නම් කොටසට පැමිණෙන විට උදෑසන 10ට පමණ විය. පසුව පැමිණ සිටියවුන් දැනුම්වත් කරමින් ඔවුන්ගේ අවශ්‍යතාවලට පිළිතුරු ලබාදී අසල පිහිටි කුඩා බුදුමැදුරෙන් ආශිර්වාද ලබාගෙන අපි ගමන ආරම්භ කළෙමු.
හපුගස්තැන්න වතුයාය දැකිය හැක්කේ කුමන හන්දිය ආසන්නයේද?
නුගේපොළ හන්දිය